**Všeobecné informácie pre súťažiacich**

Súťaž o najlepšieho mladého účtovníka už 24. rokom organizuje spoločnosť KROS a.s., výrobca ekonomického a stavebného softvéru, spoločne so Slovenskou komorou certifikovaných účtovníkov.

Aj tento ročník študenti, ktorí postúpia do 2. kola olympiády, budú prijatí na Fakultu riadenia a informatiky Žilinskej univerzity a Ekonomickú univerzitu v Bratislave bez prijímacích pohovorov.

Súťaže sa môžu zúčastniť študenti stredných škôl, obchodných akadémií a gymnázií so zameraním na predmety vedenia účtovníctva.

Súťaž bude prebiehať už druhýkrát online formou, nakoľko sa nám táto forma osvedčila.

Forma súťaže:  online

Nástroj:  Microsoft Teams/ Microsoft Forms

Organizujú sa dve kolá, ktoré sa uskutočnia v nasledovných termínoch:

1. online kolo olympiády dňa 25.3.2022 o 8:30 hod.

2. online kolo olympiády dňa 22.4.2022 o 8:30 hod.

**Blahoželáme 30 najúspešnejším študentom postupujúcim do finálového kola súťaže Olympiáda Mladý účtovník 2022**

**Organizačné pokyny pre finálové kolo Olympiády Mladý účtovník**

**Finálové kolo olympiády je koncipované nasledovne:**

Súťažiaci vypracujú súvislý príklad za jedno účtovné obdobie, jednej účtovnej jednotky. Pracovať budú v aktuálnej verzii programu OMEGA /25.11.00/.

* Vyučujúci, ktorý prihlasoval študentov na olympiádu, obdrží v utorok, 19.04.2022, e-mail s odkazom na prihlásenie sa na online prenos podujatia, pokyny, zadanie, účtovnú osnovu, licenčné číslo a archív súťažnej databázy.
* Tento e-mail následne učiteľ prepošle študentovi(om), ktorý(í) postúpil(i) do finálového kola.
* Dňa 20.4.2022 sa uskutoční technická skúška spojenia o 9:00 hod v rozsahu do 15 minút s postupujúcimi študentmi.
* Zadanie príkladu bude zaheslované a heslo bude zverejnené počas online prenosu.
* V zadaní je potrebné vyplniť identifikačné údaje - meno a priezvisko študenta.
* Súťažiaci budú pracovať samostatne na svojich PC.
* Podmienkou účasti na súťaži bude aktívna kamera účastníka.
* Pri súťaži nie sú dovolené žiadne pomôcky okrem pera, papiera, kalkulačky, účtovnej osnovy a programu OMEGA.
* Čas na vypracovanie príkladu bude maximálne 3 hodiny.
* Po vypracovaní zadania bude potrebné nám e-mailom ako prílohu zaslať tlačové zostavy plynúce zo zadania v PDF formáte, vyplnené zadanie a archív databázy so spracovaným príkladom.
* Po súťaži nám je potrebné zaslať taktiež vyplnené čestné prehlásenie.

**Program finálového kola olympiády**

* Príhovor formou živého vysielania, pokyny pre súťažiacich o 8:30 hod.
* Príhovor profesora Ing. Milana Kubinu zo Žilinskej univerzity a príhovor zástupkyne SKCÚ /Ing. Petra Krišková/
* Začiatok súťaže o 9:00 hod.
* Priebeh súťaže - študenti majú čas 3 hodiny na vypracovanie a zaslanie zadania.
* Slovo na záver a ukončenie súťaže o 12:00 hod.

**Vyhodnotenie finálového kolo olympiády**

Kritériami pre vyhodnotenie úspešnosti v súťaži bude správnosť riešenia zadania ako aj čas odoslania e-mailu s riešením. V prípade, že študent riešenie zašle vo viacerých e-mailoch, prihliada sa na čas posledného z nich.

Vyhodnotenie súťaže bude zverejnené na našej web stránke v sekcii podpora škôl do 1 týždňa.  Výhercovia budú kontaktovaní telefonicky a  rovnako bude zaslaný email s výsledkami súťaže pedagógovi.